Ritratt: Miguela Xuereb .td_uid_2_6140e3e001e28_rand.td-a-rec-img{text-align:left}.td_uid_2_6140e3e001e28_rand.td-a-rec-img img{margin:0 auto 0 0} Erba' rġiel ġew akkużati b'ħasil ta' flus wara li allegatament poġġew €21,000 fi mħatri li ma qablux mad-dħul li ddikjaraw. L-aħwa Charlston u Redent Cassar, ta' 29 u 26 sena rispettivament, Jerome Azzopardi u Josef Majri ta' 24 sena tressqu l-Qorti wara jiem ta' investigazzjonijiet intensivi mill-pulizija tal-Iskwadra ta' Kontra il-Ħasil tal-Flus, fi ħdan id-Dipartiment tal-Investigazzjonijiet tar-Reati Finanzjarji. Fil-Qorti nstema kif tnejn mill-irġiel kienu qed jgħixu fuq il-benefiċċji soċjali iżda kellhom il-flus biex jagħmlu imħatri ta' eluf ta' ewro. Tlieta mill-akkużati ma ridux jispjegaw minn fejn ġabu dawn l-eluf u l-akkużat l-ieħor qal li l-imħatra saret f'isem persuna oħra li kienet tagħtu l-flus. L-erba' rġiel ġew akkużati b'ħasil ta' flus, bl-aħwa Cassar kienu akkużati wkoll b'dikjarazzjoni falza u li għamlu qligħ bi frodi għad-detriment tad-dipartiment tas-sigurtà soċjali, filwaqt li kienu taħt sentenza sospiża. Ġew akkużati wkoll li kisru l-kundizzjonijiet preċedenti tal-pleġġ. Azzopardi ġie mixli bi ksur tal-kundizzjonijiet tal-libertà proviżorja kif ukoll b'ordni ta' iffriżar imposta mill-Qorti tal-Maġistrati. Majri ġie mixli li kiser il-libertà proviżorja u li kellu fuq pussess tal-kannabis. Bħall-aħwa, Majri ġie akkużat wkoll li reġa' rkada. L-avukati tad-difiża argumentaw li ma kienx hemm xhieda u li l-evidenza mill-filmati fil-ħwienet tal-logħob kienet preservata. Il-qorti, ippreseduta mill-maġistrat Lara Lanfranco, ċaħdet il-libertà proviżorja minħabba l-gravità tal-akkużi u laqgħet ukoll it-talba tal-prosekuzzjoni għal ordni tal-iffriżar tal-assi kollha tal-akkużati. Il-prosekuzzjoni f'dan il-każ tmexxiet mill-Avukati Karl Muscat u Andrea Żammit mill-Uffiċċju tal-Avukat Ġenerali, assistiti mill-Ispettur Joe Farruġia u l-Ispettur Robert Azzopardi. L-avukat Roberto Montalto assista lil Azzopardi, l-avukati Franco Debono u Francesca Zarb assistew lil Majri u l-avukat Arthur Azzopardi assista lill-aħwa Cassar. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6140e3e002288_rand.td-a-rec-img{text-align:left}.td_uid_3_6140e3e002288_rand.td-a-rec-img img{margin:0 auto 0 0}